Húsnæði - Kringlumýri
Húsnæði Laugarsels
Home » Húsnæði
Gulaból
í Gulaból er valtafla 1. bekkjar, þar geta börnin leikið í Heimili, með kúlubraut, playmo eða lesið bækur. Þar er einnig að finna Fjólubláa sem við nýtum í fámennt klúbbastarf, réttindafrístund eða sem rólegan stað þegar þörf er á.
Rauðibær
Rauðibær er listasmiðjan okkar í Laugarseli en þar er einnig valtaflan fyrir 2. bekk. Í listasmiðjunni stendur flesta daga til boða lita, teikna eða perla. Starfsmenn Laugarsels reyna svo að bjóða uppá frumleg og fjölbreytt verkefni þar fyrir utan eins og að mála, búa til leir, origami og margt fleira.
Grænakot
Græna er spilarýmið okkar og stendur börnunum til boða að spila alla daga þegar þau vilja. Í græna má einnig finna lego hornið og segulkubbana vinsælu sem eru líklega vinsælasta dótið í Laugarseli.
Laugarsel fær lánaðan Íþróttasal skólans fjóra daga vikunnar og bjóðum við börnunum uppá að velja íþróttahús frá kl 14:40-16:00 þá daga. Við miðum við að ekki séu fleiri en 32 börn í einu í íþróttasalnum með tveimur starfsmönnum. Starfsmennirnir bjóða ýmist uppá frjálsan leik eða skipulagða leiki í íþróttasalnum.
Þar höfum við meðal annars boðið uppá skotbolta, hina ýmsu hlaupaleiki, fótbolta, körfubolta, tarzan leik og svo auðvita frjálsan leik sem er alltaf jafn vinsæll hjá krökkunum.
Hjartarýmið okkar svokallaða er efri hæðin fyrir ofan matsalinn fyrir utan skólastofurnar. Þar höfum við haft allskonar föndur í boði en vinsælast hjá börnunum eru Loom og naglalakka.
Í Loom fá börnin að búa til armbönd, hálsmen eða eitthvað annað sem þeim dettur í hug úr svokölluðum Loom teygjum.
Í naglalakk klúbbnum geta börnin komið og fengið naglalakk í allskonar litum að eigin ósk og oftar en ekki er líka boðið uppá hárgreiðslur á sama tíma.
Sólarsel
Sólarsel er í færanlegu kennslustofunum sem Laugarnesskóli notar eins og er fyrir 5. bekk. Þar fáum við lánað alla daga vikunnar verkmenntastofuna sem er þriðji skúr frá Laugarseli.
Í Sólarseli höfum við reynt eftir bestu getu að bjóða uppá fjölbreytta dagskrá en meðal þess sem hefur verið boðið uppá þar í vetur er hlátursmiðja, leikir, indíánafjör og leiklist.
Við erum svo heppin að fá matsal skólans flesta daga og getum nýtt hann undir dans og party fjör. Þar höfum við boðið krökkunum uppá að dansa við tónlist að eigin vali, eurovision party og það sem við köllum partyklúbb.
Til baka á heimasíðu Laugarsels